વડાપ્રધાન વિશેષ વિમાન દ્વારા શિરડીના નવા એરપોર્ટ પર ઉતર્યા હતા અને હેલિકોપ્ટરથી શ્રી સાંઈબાબા સંસ્થાન ન્યાસ (એસએસએસટી) પહોંચ્યા હતા. ભાજપના નેતાઓ તેમજ મહારાષ્ટ્રના મુખ્યમંત્રી દેવેન્દ્ર ફડણવીસે તેમનું સ્વાગત કર્યું હતું. શિરડી સાંઈ મંદિરમાં વિશેષ પૂજા કર્યા બાદ વડાપ્રધાને એક વિશેષ ધ્વજા પણ ચઢાવી હતી. વડાપ્રધાન અહીં નવા ભવન, 159 કરોડના ખર્ચે તૈયાર વિશાળ શૈક્ષણિક ભવન, પ્લેનેટોરિયમ, વેક્સ મ્યૂઝિયમ, સાંઈ ઉદ્યાન તેમજ થીમ પાર્ક સહિત અન્ય મુખ્ય પરિયોજનાઓનું ભૂમિપૂજન પણ કરશે.